《次韵送汪尚书致政还乡》
宋代·魏杞

诸贤投绂孟前期，愧我需章独厚时。
勉徇礼经聊弭谤，敢贪荣禄计迁资。
归兮陶令惟三径，去矣君严有二宜。
处世功勋忘厚飨，人生知止要能知。

作者简介：魏杞（1121—1184）南宋官员。字南夫，一字道弼，寿州寿春（今安徽寿县）人，移居明州鄞县（今属浙江）。绍兴十二年进士。受经于明州赵敦临。以宗正少卿为金通问使，不辱使命，连擢参知政事、右仆射兼枢密使，后出知平江府，以端明殿学士奉祠告老。